ସାକୁବିଟ୍ରିଲ/ଭାଲ୍‌ସାର୍ଟାନ, ବିକ୍ରୟ ନାମ ଏଣ୍ଟ୍ରେସ୍ଟୋ, ହେଉଛି ଏକ ଔଷଧ ମିଶ୍ରଣ ଯାହା ହ୍ରାସକୃତ ଇଜେକସନ ଭଗ୍ନାଂଶ ସହିତ ଥିବା ହୃଦ୍‌ପାତ ପାଇଁ ବ୍ୟବହୃତ ହୁଏ । ଏହା ଆଞ୍ଜିଓଟେନସିନ୍-ରୂପାନ୍ତରକାରୀ-ଏନଜାଇମ ଅବରୋଧକ ବା ଏସିଇ ଇନହିବିଟର ବଦଳରେ ବ୍ୟବହୃତ ହୋଇପାରେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ, କାଶ, ବୃକ୍‌କ ସମସ୍ୟା ଏବଂ ଉଚ୍ଚ ପୋଟାସିୟମ୍ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏଥିରେ ସାକୁବିଟ୍ରିଲ୍ ନାମକ ଏକ ନେପ୍ରିଲିସିନ୍ ଇନହିବିଟର ଏବଂ ଭାଲସାର୍ଟାନ୍ ନାମକ ଏକ ଆଞ୍ଜିଓଟେନସିନ୍ ରିସେପ୍ଟର ବ୍ଲକର୍ ଥାଏ । ଏହି ମିଶ୍ରଣ ବେଳେବେଳେ ଏକ  "ଆଞ୍ଜିଓଟେନସିନ୍ ରିସେପ୍ଟର-ନେପ୍ରିଲିସିନ୍ ଇନହିବିଟର"    ଭାବରେ ଜଣାଶୁଣା ଥାଏ । ୨୦୧୫ ମସିହାରେ ଆମେରିକା ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହି ଔଷଧ ମିଶ୍ରଣ ଅନୁମୋଦିତ ହୋଇଥିଲା । ଏହା ୨୦୧୬ ମସିହାରେ ଅଷ୍ଟ୍ରେଲିଆରେ ଏହା ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ମସିହାରେ ଏହାର ଏକ ମାସ ଔଷଧର ଖର୍ଚ୍ଚ ୫୭୫ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ୯୨ ପାଉଣ୍ଡ ଥିଲା ।